شەفەق نیوز/ نرخ تەڵای بیگانە و عراقی، ئەرا دۊیەم رووژ،لە بازاڕەیل عراق، ئمڕوو پەنجشەممە ٤ تەشرین دۊیەم ٢٠٢١ داوەزیا.
پەیامنێر ئاژانس شەفەق نيوز وت: نرخ فرووشتن یەک مسقاڵ عەیار ٢١ تەڵای خەلیچی و تورکی و ئەوروپایی لە بازاڕەیل بڕ فرووشتن لە جادەی نەهەر رەسیە ٣٦٤ هەزار دینار، و نرخ سەنینی رەسیە ٣٦٠ هەزار دینار.
پەیامنێرمان وتیش؛ نرخ فرووشتن یەک مسقاڵ عەیار ٢١ تەڵای عراقی هەمیش داوەزین وەخوەی دی لەپای ٣٣٤ هەزار دینار، و نرخ سەنینی رەسیە ٣٣٠ هەزار دینار.
لەباوەت نرخ تەڵا لە دوکان زەڕنگەرەیلە، نرخ فرووشتن یەک مسقاڵ تەڵای خەلیجی عەیار ٢١ هالە ناونی ٣٦٥ هەزار دینار ٢ ٣٧٠ هەزار دینار، و نرخ فرووشتن یەک مسقاڵ تەڵای عراقی هالە ناونی ٣٣٥ هەزار دینار و ٣٤٠ هەزار دینار.
